钦定古今图书集成/历象汇编/庶征典/第128卷 > 元一
## 钦定古今图书集成/历象汇编/庶征典/第128卷 > 元一

### 世祖至元元年大水

按《元史世祖本纪》：“至元元年，真定、顺天、洺、磁、顺德、大
名、东平、曹、濮州、泰安、高唐、济州、博州、德州、济南、滨、棣、
淄、莱、河间大水。”

至元四年五月，应州大水。

按：《元史世祖本纪》云云。

至元五年，大水。

按《元史世祖本纪》。五年“九月癸丑，中都路水，免今年
田租。”“十二月戊寅，以中都、济南、益都、淄莱、河间、东平、
南京、顺天、顺德、真定、恩州、高唐、济州、北京等处大水，
免今年田租。”　按《五行志》。五年八月，亳州大水。
至元六年大水。

按《元史世祖本纪》，“六年正月甲戌，益都、淄、莱大水。”
按《五行志》：“六年十二月，献、莫、清、沧四州及丰州浑源
县大水。”

至元九年，河水溢。

按《元史世祖本纪》。不载　按《五行志》，“九年九月，南阳
怀孟、卫辉、顺天等郡，洺、磁、泰安通滦等州淫雨，河水
并溢，圮田庐，害稼。”

至元十年，河南水。

按《元史世祖本纪》：“十年七月庚寅，河南水，发粟赈民
饥，仍免今年田租。”

至元十三年，大水。

按《元史世祖本纪》：“十三年，济宁路及高丽沈州水，免
今年田租。”

至元十四年，水。

按《元史世祖本纪》，十四年五月辛亥，河南、山东水。“十
二月乙亥，冠州及永年县水，免今年田租。”　按《五行
志》：“十四年六月，济宁路雨水，平地丈馀，损稼。曹州定
陶、武清二县，濮州堂邑县雨水，没禾稼。”十二月，冠州
永年县水。

至元十五年，水。

按《元史世祖本纪》：“十五年，西京奉圣州及彰德等处
水，民饥，籴粟钞赈之。”

至元十六年，水。

按《元史世祖本纪》，“十六年七月癸酉，赵州等处水，减
今年租。”是岁，保定等二十馀路水。

至元十七年，水。

按《元史世祖本纪》：“十七年八月，濮州、东平、济宁、磁州
水。”　按《五行志》：“十七年正月，磁州永平县水。八月，大
都、北京、怀孟、保定、东平、济宁等路水。”

至元十八年，水。

按《元史世祖本纪》。十八年“十二月乙卯。保定路清苑
县水。免今年租。”　按《五行志》。十八年二月，辽阳懿州、
盖州水。

至元十九年，江南水。

按：《元史世祖本纪》：“十九年八月辛亥，江南水，民饥者
众。”

至元二十年，河溢。

按《元史世祖本纪》不载　按《五行志》：“二十年六月，太原怀孟、河南等路，沁河水涌溢，坏民田一千六百七
十馀顷。卫辉路清河溢，损稼。南阳府唐、邓裕嵩四州
河水溢，损稼。十月，涿州巨马河溢。”

至元二十一年，大水。

按《元史世祖本纪》。不载。　按《五行志》。“二十一年六月，
保定、河间、滨、棣大水。”

至元二十二年，河溢。

按《元史世祖本纪》，不载　按《五行志》，“二十二年秋，南
京、彰德、大名、河间、顺德、济南等路，河水坏田三千馀
顷；高邮、庆元大水，伤人民七百九十五户，坏庐舍三
千九十区。”

至元二十三年，河决，大水。

按《元史世祖本纪》。“二十三年三月甲戌。雄霸二州及
保定诸县。水泛溢。冒官民田。发军民筑河堤御之。十
月辛亥。河决开封、祥符、陈留、杞、太康、通许、鄢陵、扶沟、
尉氏、延津、中牟、原武、睦州。调南京民夫二十万四千
三百二十三人分筑堤防”　按《五行志》。“二十三年安
西路华州华阴县大雨。潼谷水涌。平地三丈馀。杭州、
平”江二路属县水，坏民田一万七千二百顷。大都涿、
檀、顺、漷、蓟五州，汴梁、归德七县水

至元二十四年，河溢，大水。

按《元史世祖本纪》，“二十四年三月，汴梁河水泛溢，役
夫七千修完故堤。九月辛卯，东京、谊、静、麟、威、远、婆娑
等处江水溢，没民田。是岁浙西诸路水，免今年田租
十之二。”　按《五行志》：二十四年六月，“霸州水，益津县
雨水。”

至元二十五年，大水，河决。

按《元史世祖本纪》：“二十五年正月丙午，杭、苏二州连
岁大水，赈其尢贫者。四月癸亥，运河决，发军筑堤捍
之。庚午，杭、苏、湖、秀四州复大水。五月癸丑，河决汴梁、
太康、通、许、杞三县，陈、颍二州皆被害。六月壬申，睢阳
霖雨，河溢害稼，免其租千六十石有奇。乙亥，考城、陈
留、通、许、杞、太康五县大水及何溢没民田，蠲其租万”
五千二百石。七月庚子。胶州连发大水。民采橡而食。
命减价粜米以赈之　按《五行志》二十五年十二月
“太原汴梁二路河溢害稼。”

至元二十六年，大水，河溢。

按《元史世祖本纪》：“二十六年二月，绍兴大水，免未输
田租。四月庚午，沙河决，发民筑堤以障之。五月辛丑，
泰安寺屯田大水，免今岁租。五月辛丑，御河溢入会
通渠，漂东昌民庐舍。七月辛丑，河间大水害稼。癸卯，
沙河溢，铁灯杆堤决。八月壬子，霸州大水，民乏食，下
其估粜直沽仓米五千石。十月丁亥，左右卫屯田大”
水伤稼。丙申，宝坻屯田大水伤稼。十二月，平滦大水
伤稼，免其租。

至元二十七年，大水，河溢。

按《元史世祖本纪》：“二十七年正月辛未，无为路大水，
免今年田租。五月己巳，江阴大水，广备等屯大水，免
其租。六月壬申，河溢太康，没民田三十一万九千八
百馀亩，免其租八千九百二十八石。壬辰，泉州大水。
辛丑，怀孟路武陟县、汴梁路祥符县皆大水，蠲田租
八千八百一十八石。七月丁卯，江夏水溢，害稼六千”
四百七十馀亩，免其租。魏县御河溢，害稼五千八百
馀亩，免其租百七十五石。八月丁未，御河决高唐，没
民田，命有司塞之。丁丑，广州清远大水，免其租。十月
丁丑，尚书省臣言：“江阴、宁国等路大水，民流移者四
十五万八千四百七十八户。”帝曰：“此亦何待上闻，当
速赈之。”凡出粟五十八万二千八百八十九石。十一
月辛丑。广济署洪济屯大水。癸亥河决祥符义唐湾。
太康通许、陈颍二州大被其患。十一月乙丑易水溢。
雄莫任丘、新安田庐漂没无遗。命有司筑堤障之
按《五行志》。二十七年正月甘州大水。八月沁水溢。
至元二十八年大水。

按《元史世祖本纪》：二十八年三月“甲寅，常德路水。”“八
月乙酉，婺州水。九月庚申，保定、河间、平滦三路大水。”
“十二月癸未，广济暑，大昌等屯水。”　按《五行志》：二十
八年二月，常德路水。

至元二十九年，水。

按《元史世祖本纪》，“二十九年五月己未，龙兴路南昌、
新建、进贤三县水。六月丁亥，湖州、平江、嘉兴、镇江、扬
州、宁国、太平七路大水。甲子，平江、湖州、常州、镇江、嘉
兴、松江、绍兴等路水。闰六月丁酉，华容县水。辛亥，河
西务水。八月丙午，广济署屯田水。九月丁丑，平滦大
水且霜。十一月庚申，岳州华容县水。”

至元三十年，大水。

按《元史世祖本纪》：三十年五月“丙寅，浙西大水，冒田
为灾。甲申，真定路静安县大水。九月辛巳，登州水，是
岁真定宁晋等处被水灾”　按《五行志》：三十年五月，
深州静安县大水。十月，平滦路水。

至元三十一年，成宗即位，大水。

按《元史成宗本纪》：“三十一年四月甲午即位。五月，峡州路大水。八月癸未，平滦、迁安等县水。九月，赵州宁
晋等县水。十月辛巳，辽阳行省所属九处皆水。”

### 成宗元贞元年大水

按《元史成宗本纪》：“元贞元年五月丙申，饶州、镇江、常
州、湖州、平江、建康、太平、常德、澧州皆水。六月，泰安、曹
州、济宁路水。戊申，济南路之历城县大清河水溢，坏
民居。乙卯，江西行省所辖郡大水，无禾。七月，大都、辽
东、东平、常德、湖州武卫屯田大水。八月甲午，平江、庐
州等路大水，宣德府大水，平江、安丰等路大水。
元贞”二年，大水，河决。

按《元史成宗本纪》，“二年七月，彰德、真定、曹州、滨州水。
八月，大名路水。九月，常德之沅江县水，河决河南杞、
封丘、祥符、宁陵、襄邑五县，十月，广备屯及宁海之文
登水。”“十二月癸亥，大都、保定、汴梁、江陵、沔阳、淮安水。”
按《五行志》：“二年五月，太原平晋县，献州交河、乐寿
二县，莫州任丘、莫亭等县，湖南醴陵州水。”六月，大都
路益津、保定、大兴三县水，损田稼七千馀顷，真定古
城、获鹿、槁城等县，保定葛城、归信、新安、束鹿等县，汝
宁颍州，济宁沛县，扬、庐、岳、澧四郡，建康、太平、镇江、常
州、绍兴五郡水。八月，棣州、曹州水。十月，河决开封县。
十二月，江陵潜江县，沔阳玉沙县，淮安海宁胊山、盐
城等县水。

### 大德元年大水河决江溢

按《元史成宗本纪》，“大德元年正月，汴梁归德水。三月
庚寅，归德徐邳汴梁诸县水。五月丙寅，河决汴梁。丁
丑，漳河溢，损民禾稼。饶州鄱阳、乐平及隆兴路水。六
月，和州历阳县江涨，漂没庐舍万八千五百馀家。七
月，河决杞县蒲口。郴州路莱阳州、衡州之酃县大水，
山崩，溺死三百馀人。八月丁巳，池州南康、宁国太平”
水。九月，澧州常德、饶州、临江等路，温之平阳、瑞安二
州大水。十月戊午，庐州路无为州，江潮泛溢，漂没庐
舍，韶州南雄、建德、温州皆大水。十一月，常德路大水。
闰十二月，大都之檀州、顺州、辽阳、沈阳、广宁水。　按
《五行志》，“大德元年三月，归德、徐州、邳州、睢宁、鹿邑、宿
迁，河南许州、临颍、郾城等县，睢州襄邑”、太康、扶沟、陈
留、开封、杞等县河水大溢，漂没田庐。五月，河决汴梁，
发民夫三万五千塞之。漳水溢，害稼。龙兴、南康、澧州、
南雄、饶州五郡水。七月，温州、平阳、瑞安二州水，溺死
六千八百馀人。

大德二年，大水，河决。

按《元史成宗本纪》，二年二月“丙子，湖广省汉阳、汉川
水。七月癸巳，汴梁等处大雨，河决坏堤防，漂没归德
数县禾稼庐舍。壬寅，江西江浙水。”　按《五行志》：“二年
六月，河决蒲口，凡九十六所，泛溢汴梁、归德二郡，大
名、东昌、平滦等路水。”

大德三年，大水。

按：《元史成宗本纪》：“三年八月，汴梁、大都、河间水。
大德四年，大水。”

按《元史成宗本纪》：“四年五月，真定、保定、大都通蓟二
州水。”　按《五行志》：“四年六月，归德睢州大水。”

大德五年，大水，江溢。

按《元史成宗本纪》：“五年五月，大名、宣德、奉圣、归德、宁
海、济宁、般阳、登州、莱州、益都、潍州、博兴、东平、济南、滨
州、保定、河间、真定、大宁水。七月癸亥，大都、保定、河间、
济宁、大名水。”

大德六年，大水。

按《元史成宗本纪》，“六年五月丁巳，济南路大水，归德、
徐州、邳州水。七月辛酉，顺德水。”　按《五行志》：“六年四
月，上都大水。五月，归德府、徐州、邳州、睢宁县雨五十
日，沂、武二河合流，水大溢，东安州浑河溢，坏民田一
千八十馀顷。六月，广平路大水。”

大德七年，大水，河溢。

按《元史成宗本纪》不载。　按《五行志》：“七年五月，济南、
河间等路水。六月，辽阳、大宁、平滦、昌国、沈阳、开元六
郡雨水，坏田庐，男女死者百十有九人。修武、河阳、新
野、兰阳等县，赵河、湍河、白河、七里河、沁河、辽河皆溢，
台州风水大作，宁海、临海二县死者五百五十人。
大德八年，河海溢，大水。”

按《元史成宗本纪》，“八年五月，汴梁之祥符、太康，卫辉
之阳武河溢。”　按《五行志》：“八年五月，大名、滑州、濬州
雨水坏民田六百八十馀顷。八月，潮阳飓风海溢，漂
民庐舍。”

大德九年，河溢、江溢，大水。

按《元史成宗本纪》：“九年六月甲午，隆兴、抚州、临江等
路水。七月丁卯，沔阳之玉沙江溢，陈州之西华河溢，
泽州水。扬州之泰兴、江都，淮安之山阳水。八月，归德、
陈州河溢，大名大水。”

大德十年，大水，海溢。

按《元史成宗本纪》，“十年五月丁亥，平江、嘉兴诸郡水，
伤稼。六月壬戌，大名、益都、易州大水。十月甲寅，吴江
州大水”　按《五行志》，“十年五月，雄州、漷州水。六月，保定满城、清苑二县雨水，定兴路大水。七月，平江路大
风，海溢。”

大德十一年，武宗即位，大水，汾水溢。

按《元史武宗本纪》，“大德十一年五月甲申即位，六月
辛酉，汴梁、南阳、归德、江西、湖广水。七月，保定、河间、晋
宁等郡水。八月戊午，隆平、文水、平遥、祁、霍邑、静海、容
城、束鹿等县水。”“十一月庚午，卢龙、滦河、迁安、昌黎、抚
宁等县水。”　按《五行志》：“十一年六月，隆平新城等县
水。七月，冀宁文水县汾水溢。